„Cumperi sau pleci”: Starbucks schimbă regulile în cafenele și renunță la politica „ușilor deschise”. Ce se întâmplă în România
Gigantul Starbucks a anunțat că renunță la politica din cafenelele sale din America de Nord care permitea oamenilor să-i folosească facilitățile fără a face o achiziție. Modificările, care urmează să intre în vigoare începând cu 27 ianuarie, reprezintă o întoarcere de 180 de grade față de politica introdusă de companie în urmă cu șase ani, care permitea oamenilor să petreacă timp în cafenele și să folosească toaletele fără să cumpere vreun produs.